263 



skifte Stilling, eftersom det er Dag eller Nat (saakaldte Søvn- 

 bevægelser). Gaar vi ved Aftenstid over en Kløvermark, vil vi 

 næsten ikke kunne finde de saa let kendelige 3-koblede Blade, men 

 ser vi nøjere til, opdager vi dem i en helt forandret Stilling, idet 

 Smaabladene har bøjet sig ned mod Stilken og dækker hverandre. 

 Denne Stilling indtager de hver Aften og retter sig først ved Mor- 

 genens Komme igen. Lignende Bevægelser, kun i meget stærkere 

 Grad, foregaar hos Følsom Mimose (Mimosa imdica L.), der er 

 berømt, fordi den ogsaa ved den svageste Berøring eller Rystelse 

 klapper sine Smaablade sammen og sænker hele Bladet, som om 

 den indtog sin „Natstilling", men efter kort Tids Forløb retter den 

 sig op igen. 



Tav. 328. A. Hvidkløver. Fig. 1. Blomstrende Skud. Fig. 2. Blomst 

 (Vi). Fig. 3. Umoden Bælg (Vi). Fig. 4. Frø ('Vi). Fig. 5. Fro i Længdesnit, 

 visende den krumme Kim med Kimblad og Kimrod CVi). — B. Alsike-Kløver, 

 blomstrende Stængel. 



329. A. Jordbær-Kløver, Trifolium fragiferum L. 



N. Jordbær-kløver. 



B. Hare-Kløver, Trifolium arvense L. 



N. Hare-kløver. 



C. Humle-Kløver, Trifolium agrarium L. 



N. Gul kløver. 



Jordbær-Kløver er en lille nedliggende og fleraarig Urt, 

 der meget ligner Hvidkløver, men udmærker sig ved, at Bægeret 

 efter Afblomstringen udvikler sig til en oppustet Blære, saaledes 

 at hele Hovedet bliver af Størrelse som et Jordbær. Dette lette 

 og tørre, kugleformede Hoved er godt egnet til at føres afsted med 

 Vinden henover de flade, kortstraaede Strandenge, hvor Jordbær- 

 Kløver vokser. Den findes almindeligt langs Kysterne i Danmark, 

 men i Norge kun i det sydligste, fra Hvaløerne til Lister. 



Hare-Kløver er enaarig og bliver 10—30 cm høj; den vokser 

 paa tørre Marker, Bakker og anden sandet Jord og er almindelig 

 i Danmark og den sydlige Del af Norge (sjælden norden- eller 

 vestenfjælds). Hovederne er aflange og stærkt haarede af bløde 

 Haar, ligesom hele Planten er haaret; den lille Krone er hvid, men 

 skjules næsten af de lange, rødlige Bægertænder; ogsaa denne Arts 

 Frugter spredes ved Vindens Hjælp. 



